Művészet és gondolkodás

**Művészet és élet kapcsolata a fenomenológiában**

szövegolvasó szeminárium, BBNSF10900

2025. ősz

**KURZUSLEÍRÁS**

A kurzus során a 20. század egyik legfontosabb filozófiai irányzatával, a fenomenológiával fogunk megismerkedni a művészethez való viszonyán keresztül. A fenomenológia elsősorban egy módszer, amelynek célja a közvetlen tapasztalat egyes szám első személyű, tudati nézőpontból történő leírása és lényegi struktúráinak feltárása. Megalkotója, Edmund Husserl, valamint tanítványai munkássága révén a módszerből hamarosan mozgalom lett. Bár Husserl eredetileg főként a logika, a megismerés és a tudományok megalapozását tűzte ki célul, követői úgy gondolták, hogy a száraz tudományos, vagy az absztrakt filozófiai kérdések mellett a fenomenológia páratlan lehetőséget kínál akár a leghétköznapibb tapasztalataink filozófiai igényű értelmezésére is. Már Husserl híres jelmondata, a „Vissza a dolgokhoz!” is a filozófia földközelbe való visszakormányzását szorgalmazta. Az anekdota szerint, amikor Jean-Paul Sartre először értesült a fenomenológiai megközelítésről, őszinte csodálattal töltötte el, hogy segítségével akár az előtte álló barack-koktél is lehet filozófiai vizsgálódás tárgya.

Az irányzat valóban számos új témakört állított az érdeklődés középpontjába: ilyenek az idő, az emlékezet, a fantázia, az érzelmek, a test, a másik emberrel való viszony – vagy éppen a művészet. Ez utóbbi különlegessége abban áll, hogy a fenomenológia nem csupán a művészet értelmezésére kínált új eszközöket, hanem lehetővé tette azt is, hogy a világhoz való viszonyunk filozófiai leírása a művészi tapasztalatból is ihletet merítsen. A filozófus már nem gondolta, hogy jobban érti a valóságot, mint a művész, hanem elkezdett tanulni tőle. A fenomenológia megközelítésében így a művészet az élet egy fontos aspektusává emelkedett, amely hozzájárul annak önmegértéséhez, és így az életet megragadni igyekvő filozófia számára is fontos belátásokkal szolgálhat.

A kurzus során a teljesség igénye nélkül összeválogatott fenomenológusok szövegei alapján igyekszünk megérteni élet, művészet és filozófia összefüggéseit, kölcsönös egymásra hatásait.

**Oktató**: Schmal Dávid Flórián (schmal.david@gmail.com)

**Időpont**: kedd 08:15 – 09:45

**Hely**: BTK D 309.

**Munkamódszer**

A kurzus során a tárgyalandó szerzők egy-két magyarul is elérhető írásának szövegközeli értelmezését fogjuk közösen elvégezni. A kurzus teljesítése nem igényel semmilyen előzetes ismeretet a témakörökben, a szélesebb kontextussal a bevezető előadás során fogunk megismerkedni. Ezután minden órára fel lesz adva egy rövid szöveg. A félév elején közösen kijelölünk minden szöveghez egy hallgatót, aki az adott óra elején 15–20 percben kiselőadást tart a szövegből, amelyben röviden összefoglalja az olvasottakat, és vitaindítóként kérdéseket, problémákat fogalmaz meg. Ez lesz a jegyszerzés (egyik) módja is. Ezután minden órán közösen is megbeszéljük az adott szöveget. (A szövegek pdf verzióit hozzáférhetővé fogom tenni.)

**Követelmények**

Jelenlét az órákon, óráról órára való olvasás, aktív órai részvétel. Jegyet elsősorban kiselőadás tartásával lehet szerezni. Ha 10-nél többen szeretnének kiselőadást tartani, akkor párban is lehet vállalni. Aki nem szeretne kiselőadást tartani, az választhatóan szemináriumi dolgozat vagy szóbeli beszélgetés formájában tud jegyet szerezni. Ezek követelményeit az első órán fogjuk tisztázni.

A szóbeli beszélgetésre a szorgalmi időszak utolsó hetében vagy a vizsgaidőszak első hetében kerül sor, erről majd egyeztetünk.

***A dolgozat leadásának határideje: december 2.***

**Menetrend:**

|  |  |
| --- | --- |
| **09.09.** | Óramegbeszélés |
| **09.16.** | Bevezető: mi a fenomenológia? (előadás) |
| **09.23.** | Martin Heidegger: | *A műalkotás eredete* (részlet) |
| **09.30.** | Martin Heidegger: | *Hölderlin és a költészet lényege* |
| **10.07.** | Jean-Paul Sartre: | *Egzisztencializmus* |
| **10.14.** | Jean-Paul Sartre: | *Mi az irodalom?* (részlet) |
| **10.21.** | Maurice Merleau-Ponty: | *Cézanne kételye* |
| *– Szünet –* |
| **11.04.** | Maurice Merleau-Ponty: | *A közvetett nyelv és a csend hangjai* |
| **11.11.** | Michel Henry: | *Az élet fenomenológiája* |
| **11.18.** | Michel Henry: | *A művészet és az élet fenomenológiája* |
| **11.25.** | Jean-Luc Marion: | *A látható és a láthatatlan kereszteződése* |
| **12.02.** | Tengelyi László: | *Élettörténet és sorsesemény* (részlet) |
| **12.09.** | Összefoglalás, a jegyek átbeszélése |

**Kötelező irodalom**

Heidegger Martin. 1998. „Hölderlin és a költészet lényege”. In Heidegger: *Magyarázatok Hölderlin költészetéhez.* Ford. Szabó Csaba. Debrecen: Latin Betűk. 35–51.

Heidegger, Martin. 2006. [„A műalkotás eredete.”](https://www.szaktars.hu/osiris/view/heidegger-martin-rejtekutak-sapientia-humana-martin-heidegger-muvei-2006/?pg=10&layout=s) In Heidegger: *Rejtekutak*. Ford. Ábrahám Zoltán et. al. Budapest: Osiris. 9–69. (Részlet)

Henry, Michel. 2013. „Az élet fenomenológiája” In Henry: *Az élő test. Válogatott tanulmányok*. Ford. Henrik Farkas et. al. Pannonhalma: Bencés Kiadó. 5–33.

Henry, Michel. 2013. „A művészet és az élet fenomenológiája” In Henry: *Az élő test. Válogatott tanulmányok*. Ford. Henrik Farkas et. al. Pannonhalma: Bencés Kiadó. 111–153.

Marion Jean-Luc. 2013. „A látható és a láthatatlan kereszteződése” In Marion: *A látható kereszteződése*. Ford. Cseke Ákos. Pannonhalma: Bencés Kiadó. 13–59.

Merleau-Ponty, Maurice. 1996. [„Cézanne kételye. (Részlet)”.](https://adt.arcanum.com/hu/view/Enigma_1996/?pg=233&layout=s) Ford. Szabó Zsigmond. *Enigma* 10/3: 76–89.

Merleau-Ponty, Maurice. 1997. „A közvetett nyelv és a csend hangjai”. Ford. Szávai Dorottya. In Bacsó Béla, szerk. *Kép, fenomén, valóság.* Budapest: Kijárat. 142–177.

Sartre, Jean Paul. 1969. [*Mi az irodalom?*](https://www.szaktars.hu/titgondolat/view/sartre-jean-paul-mi-az-irodalom-1969/?pg=30&layout=s) Ford. Géza Nagy – Árpád Vigh. Budapest: Gondolat. (Részlet)

Sartre, Jean Paul. 1991. *Exisztencializmus*. Ford. Csatlós János. Budapest: Hatágú Síp Alapítvány.

Tengelyi László. 1998. „Élettörténet és önazonosság.” In Tengelyi: *Élettörténet és sorsesemény*. Budapest: Atlantisz Kiadó. 13–48.

**Elsődlegesen ajánlott irodalom:**

**Fenomenológia:**

Olay Csaba – Ullmann Tamás. 2011. *Kontinentális filozófia a XX. században.* Budapest: L’Harmattan.

Luft, Sebastian, –Soren Overgaard, szerk. 2013. *The Routledge Companion to Phenomenology*. London – New York: Routledge.

**Heidegger:**

Bacsó Béla. 2004. [„Művészet és esemény (Heidegger posztmetafizikus mű-felfogásához).”](https://www.szaktars.hu/osiris/view/feher-m-istvan-kulcsar-szabo-erno-szerk-hermeneutika-esztetika-irodalomelmelet-osiris-konyvtar-irodalomelmelet-2004/?pg=14&layout=s) In M. István. Fehér – Ernő. Kulcsár Szabó, szerk. *Hermeneutika, esztétika, irodalomelmélet*. Budapest: Osiris.

Fehér M. István. 1992. *Martin Heidegger: egy XX. századi gondolkodó életútja.* Budapest: Göncöl.

Kulcsár-Szabó, Zoltán. 2004. [„Figurativitás és történetiség Heidegger *A műalkotás eredete* című művében.”](https://www.szaktars.hu/osiris/view/feher-m-istvan-kulcsar-szabo-erno-szerk-hermeneutika-esztetika-irodalomelmelet-osiris-konyvtar-irodalomelmelet-2004/?pg=83&layout=s) In Fehér M. István – Kulcsár Szabó Ernő, szerk. *Hermeneutika, esztétika, irodalomelmélet*. Budapest: Osiris.

Guignon, Charles B. 2006. *The Cambridge Companion to Heidegger*. Cambridge: Cambridge University Press.

**Sartre:**

Ullmann Tamás – Váradi Péter, szerk. 2011. *Sartre és Merleau-Ponty. A francia fenomenológia klasszikus korszaka.* Budapest: L’Harmattan.

Howells, Christina, szerk. 1992. *The Cambridge Companion to Sartre*. Cambridge: Cambridge University Press.

**Merleau-Ponty:**

Davis, Duane, szerk. 2016. *Merleau-Ponty and the Art of Perception.* Albany: State University of New York Press.

Ferencz Orsolya. 2010. [„Festményt nyitó világ. Térérzékelés a látásban Merleau-Ponty szerint.”](https://epa.oszk.hu/00400/00458/00553/pdf/EPA00458_korunk_2010-02_084-089.pdf) *Korunk* 21/2: 84–88.

Losoncz, Alpár. 2010. [*Merleau-Ponty filozófiája.*](https://www.szaktars.hu/attraktor/view/losoncz-alpar-merleau-ponty-filozofiaja-2010/?pg=0&layout=s) Máriabesnyő – Gödöllő: Attraktor.

Ullmann Tamás – Váradi Péter, szerk. 2011. *Sartre és Merleau-Ponty. A francia fenomenológia klasszikus korszaka.* Budapest: L’Harmattan.

**Henry:**

Cseke Ákos. 2007. [„Barbárok a kapu mögött. Michel Henry a barbárságról.”](https://epa.oszk.hu/02900/02970/00797/pdf/EPA02970_vigilia_2007_01_029-031.pdf) *Vigilia* 72/1: 29–31.

Darida Veronika. 2009b. [„A láthatatlan festészete (Michel Henry Kandinszkij-értelmezése).”](https://www.academia.edu/35646722/Darida_Veronika_M%C5%B1v%C3%A9szettapasztalatok_Fenomenol%C3%B3giai_megk%C3%B6zel%C3%ADt%C3%A9sek) In Darida: *Művészettapasztalatok. Fenomenológiai megközelítések*. Budapest: L’Harmattan.

Hanson, Jeffrey – Michael R. Kelly. 2012. *Michel Henry. The Affects of Thought.* London – New York: Continuum.

**Marion:**

Ciocan, Cristian. 2012. „A látható és a láthatatlan között: a kép három paradigmája Jean-Luc Marionnál.” Ford. Sajó Sándor. In Camilleri Sylvian – Takács Ádám, szerk. *Jean-Luc Marion. Kartezianizmus, fenomenológia, teológia.* Budapest: Gondolat.

Darida Veronika. 2009a. [„A kép adománya (Jean-Luc Marion, Louis Marin).”](https://www.academia.edu/35646722/Darida_Veronika_M%C5%B1v%C3%A9szettapasztalatok_Fenomenol%C3%B3giai_megk%C3%B6zel%C3%ADt%C3%A9sek) In Darida: *Művészettapasztalatok. Fenomenológiai megközelítések*. Budapest: L’Harmattan.

Horner, Robyn. 2017. *Jean-Luc Marion. A Theo-Logical Introduction*. London: Routledge.

**Tengelyi**

Marosán, Bence Péter, szerk. 2019. *Élettörténet, sorsesemény, önazonosság. Tanulmányok Tengelyi László emlékére.* Budapest: Könyvpont.